PATVIRTINTA

Trakų r. Senųjų Trakų Andžejaus

Stelmachovskio pagrindinės mokyklos

direktoriaus 2016 m. gruodžio 30 d.

įsakymu Nr. 1.3-113 V

**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖ MOKYKLA**

**PAVADUOTOJO ŪKIO REIKALAMS SAUGOS IR SVEIKATOS INSTRUKCIJA Nr. I-7**

**I. BENDROJI DALIS**

1. Trakų r. Senųjų Trakų Andžejaus Stelmachovskio pagrindinės mokyklos ūkvedžiu (toliau – ūkvedys) gali dirbti asmuo, nustatyta tvarka pasitikrinęs sveikatą, išklausęs bendrą darbų saugos ir sveikatos ir darbo vietoje instruktavimus.

2. Ūkvedys privalo laikytis darbo tvarkos taisyklių, vykdyti mokyklos skyriaus darbuotojų saugos ir sveikatos taisyklių reikalavimus, darbo priemones naudoti pagal darbo priemonių dokumentuose nurodytus saugaus naudojimo reikalavimus.

3. Sveikatos tikrinimas atliekamas Sveikatos apsaugos ministerijos nustatyta tvarka ir periodiškumu, o žinių patikrinimas (periodinis instruktavimas) atliekamas ne rečiau kaip kartą per 12 mėnesių.

4. Papildomas instruktavimas atliekamas patvirtinus naują saugos ir sveikatos instrukciją arba padarius pakeitimus esančioje, įsitikinus, kad darbuotojo žinios nepakankamos, pasikeitus darbo sąlygoms, turinčioms įtakos saugai ir sveikatai, įvykus nelaimingam atsitikimui, susirgus profesine liga ir kitais atvejais, kai to reikalauja įvykį tirianti komisija.

5. Ūkvedys privalo laikytis nustatyto darbo ir poilsio režimo.

6. Ūkvedys privalo nedirbti su techniškai netvarkingomis darbo priemonėmis.

7. Atlikti tik paskirtą darbą, neleisti dirbti pašaliniams asmenims.

8. Ūkvedys privalo informuoti mokyklos skyriaus vedėją, apie situaciją darbo vietose, darbo patalpose, kuri, jo įsitikinimu, gali keiti pavojų darbuotojų, ugdytinių ar lankytojų saugai ir sveikatai.

9. Ūkvedys, nukentėjęs dėl nelaimingo atsitikimo darbe, ūmios profesinės ligos, matęs įvykį arba jo pasekmes, privalo nedelsdamas apie tai pranešti mokyklos skyriaus vedėjui, jeigu jis pajėgia tai padaryti.

10. Įvykus nelaimingam atsitikimui, būtina nukentėjusiam suteikti pirmąją pagalbą, o prireikus iškviesti greitąją medicinos pagalbą tel.: 112.

11. Ūkvedys, pažeidusiam šios instrukcijos reikalavimus, taikoma Lietuvos Respublikos įstatymų nustatyta atsakomybė.

**II. PROFESINĖS RIZIKOS VEIKSNIAI, SAUGOS PRIEMONĖSNUO JŲ POVEIKIO**

12. Elektros srovės poveikis – netvarkingi įrengimai, netvarkinga elektros instaliacija, netvarkingi kištukiniai lizdai, kištukai, kompiuterinė technika, elektros prietaisai, dėl ko netenkama sąmonės, sutrinka arba nutrūksta širdies veikla bei kvėpavimas, o kartais ištinka staigi mirtis.

13. Dirbant su kompiuterine technika, spausdintuvu, kopijavimo aparatu – elektrostatinis krūvis, kuris veikia periferinę nervų sistemą.

14. Kritimas, norint paimti aukštai esančius daiktus, knygas.

15. Kūno raumenų patempimas, nesilaikant leidžiamų kėlimo normų – vienu metu nešti galima ne daugiau kaip – 10 kg.

16. Netvarkinga darbo vieta, slidžios grindys, netvarkingai sukrautos knygos, daiktų kritimas iš aukščio, blogai įtvirtinti įrankiai, sulūžę laikikliai ir kt.) – galimos sunkios bei mirtinos traumos.

17 Apsinuodijimas – prižiūrint dirbančius su lakais, dažais, mastikomis, klijais, antiseptikais, rūgštimis, šarmais ir kitomis kenksmingomis ar pavojingomis medžiagomis, nenaudojant individualias saugos priemones, akinius, dujokaukę, gumines pirštines.

**III. KENKSMINGI VEIKSNIAI, KURIŲILGALAIKIS POVEIKIS PAVOJINGAS SVEIKATAI**

18. Triukšmas – veikia periferinę nervų sistemą.

19. Nervinė įtampa – veikia periferinę nervų sistemą.

20. Darbas su kompiuterine technika – regos sutrikimai.

21. Galimos infekcijos nuo sergančių mokinių.

22. Nepalankios meteorologinės sąlygos (vėjas, lietus, ir kt.), netinkamas mikroklimatas (temperatūra, ventiliacija ir t.t.) darbo vietoje – neigiamai veikia organizmą, galimi susirgimai.

23. Lako, dažų, skiediklių ir kitų medžiagų garai ir aerozoliai – galimi apsinuodijimai, cheminiai ir terminiai nudegimai.

24. Dulkės (organinės ir neorganinės kilmės), alergiškai veikiančios visą organizmą – galimi uždegimai, alerginės ir profesinės ligos.

**IV. ŪKVEDŽIO VEIKSNIAI PRIEŠ DARBO PRADŽIĄ**

25. Apžiūrėti darbo vietą, patikrinti ar ji tvarkinga, pašalinti iš jos nereikalingus daiktus.

26. Įsitikinti, ar darbo vietoje pakankamas apšvietimas, mikroklimatas (temperatūra, ventiliacija).

27. Įsitikinti ar tvarkinga patalpoje esanti instaliacija, rozetės, kištukai, kompiuterinė technika, kiti elektros prietaisai su kuriais bus dirbama.

28. Darbą pradėti tik kai bus pašalinti visi trūkumai, galintys sukelti nelaimingą atsitikimą.

**V. ŪKVEDŽIO VEIKSMAI DARBO METU**

29. Palaikyti darbo vietoje švarą ir tvarką.

30. Neatitraukti savo ir kitų dėmesio pašalinėmis šnekomis ir darbais.

31. Draudžiama dirbti neblaiviam ar apsvaigusiam nuo narkotikų, toksinių medžiagų.

32. Laikytis darbo ir poilsio režimo, daryti pertraukas dirbant su kompiuteriu, spausdintuvu (nepertraukiamai dirbti prie kompiuterio galima ne daugiau kaip 1 val.).

33. Nuovargį ir įtampą mažinti pertraukų metu, o pasibaigus darbui rekomenduojama atlikti specialius akių ir fizinius pratimus.

34. Naudoti pagal paskirtį asmenines apsaugos priemones, laiku pranešti skyriaus vedėjui apie jų nusidėvėjimą, netinkamumą naudoti.

35. Skyriaus vedėjas privalo išmanyti dažymo būdus, medžiagų, su kuriomis dirba darbuotojai savybes, žinoti jų sudėtines dalis, kenksmingumą, laikytis įrangos, mechanizmų eksploatavimo taisyklių.

36. Atlikti tik paskirtą darbą, neleisti dirbti ir vaikščioti pašaliniams asmenims arba imtis darbų, kurių atlikimui yra neinstruktuotas.

37. Neleisti darbuotojams dirbti su nežinomais, techniškai netvarkingais įrankiais.

38. Neleisti darbuotojams įrankių (raktų, replių, žnyplių) pailginti ant rankenų užmaunant vamzdžius ir pan.

39. Reikalauti, kad apdorojamos detales, ruošiniai, įrankiai būtų padėti taip, kad nenukristų.

40. Leisti pradėti darbą darbuotojams montavimo, statybos, dažymo ir kitus remonto darbus prie elektros srovės tinklų tik tada, kai išjungiama elektros įtampa arba kai laidai yra patikimai izoliuoti nuo išorės.

41. Dažymo medžiagas leisti ruošti patalpose su ventiliacija, o medžiagos turi turėti sertifikatus arba pasus su kenksmingų medžiagų charakteristikomis.

42. Nenaudoti lakų, dažų. Klijų, skiediklių nežinant jų paskirties, naudojimo instrukcijos.

43. Leisti pradėti dažyti patalpose tik įjungus priverstinę ventiliaciją arba atidarius langus.

44. Prižiūrėti, kad tuščią dažų, lakų, skiediklių tarą tuoj pat išneštų iš darbo vietos ir sudėtų į tam skirtą vietą.

45. Darbuotojams atsitiktinai išliejus ant grindų dažus reikalauti nedelsiant užberti sausu smėliu arba pjuvenomis ir pašalinti iš darbo vietos.

46. Ūkvedys privalo reikalauti iš darbuotojų laikytis taisyklių, kurie dirba ant kopėčių:

46.1. pristatomos kopėčios turi būti su įtaisais, neleidžiančiais joms pasislinkti ar virsti darbo metu bei turi būti išbandytos, turėti inventorinį numerį;

46.2. pristatomų kopėčių matmenys turi būti tokie, kad darbuotojas galėtų dirbti stovėdamas ant pakopos, esančios ne mažesniu kaip 1 m atstumu iki kopėčių viršaus;

46.3. leidžiama naudoti ne ilgesnes kaip 5 m pristatomas kopėčias;

46.4. ilgas kopėčias, kurios po lipančio ar stovinčio ir dirbančio kojomis linksta ir siūbuoja, reikia per vidurį sutvirtinti kitomis trumpesnėmis kopėčiomis arba lenta;

46.5. medinėse kopėčiose briaunose ir pakopose leidžiami tik išilginiai ne ilgesni kaip 100 mm ir ne gilesni kaip 5 mm įskilimai. Esant skersiniams įlūžimams, kopėčiomis naudotis draudžiama;

46.6. jeigu negalima patikimai pritvirtinti pristatomų kopėčių viršaus, taip pat dirbant toje vietoje, kur dažnai vaikšto žmonės, reikia, kad kopėčias prilaikytų kitas darbuotojas;

46.7. kopėčias, statomas priešais duris, turi prilaikyti kitas darbuotojas, arba duris reikia užrakinti;

46.8. daiktus, reikalingus ant kopėčių dirbančiam žmogui, reikia kelti į viršų, pririštus prie virvės vidurio. Kad keliami daiktai nesiūbuotų, antrąjį virvės galą turi laikyti apačioje stovintis darbuotojas;

46.9. atliekant darbus ant paaukštinimų arba kopėčių, neapkrauti jų svoriu, didesniu už jų keliamąją galią, nesilankstyti, nes galima nukristi.

**VI. ELEKTROSAUGOS REIKALAVIMAI**

47. Neatidarinėti elektros įrengimų, kompiuterinės technikos skydelių, durelių, dangčių.

48. Neliesti drėgnomis rankomis jungiklių, elektros šakučių lizdų.

49. Kompiuterinės technikos ekranus, objektyvus valyti specialiai skirta servetėle.

50. Nedirbti su kompiuterinę techniką, jei prisilietus jaučiamas elektros srovės poveikis.

51. Nepalikti be priežiūros įjungtos kompiuterinės technikos.

52. Nesiliesti vienu metu prie įžemintų dalių (centrinio šildymo radiatorių, vamzdžių ir pan.) ir elektros įrenginių metalinių dalių, nes esant pažeistai izoliacijai, nesusidarytų grandinė elektros srovei tekėti žmogaus kūnu.

53. Eksploatuojant elektros įrenginius, kompiuterinę techniką draudžiama:

53.1. naudotis netvarkingais elektros šakučių lizdais, kištukais, jungikliais bei kita elektros instaliacijos įranga;

53.2. į buitinio naudojimo elektros šakučių lizdus jungti elektros prietaisus, viršijant instaliacinį galingumą bei naudoti šviestuvus su nuimtais apsauginiais gaubtais.

54. Naudojantis spausdintuvu, būtina laikytis šių reikalavimų:

54.1. laidai spausdintuvui turi būti specialiai pritaikyti;

54.2. prieš jungiant spausdintuvą prie kompiuterinės technikos įsitikinti ar spausdintuvas išjungtas iš tinklo;

54.3. neišjungti spausdintuvo, kol jis spausdina;

54.4. popieriui įstrigus, spausdintuvą tuoj pat išjungti iš tinklo ir popierių ištraukti.

55. Elektros prietaisus išjungti šiais avariniais atvejais:

55.1. pajutus elektros srovės poveikį ar nutrūkus elektros energijos tiekimui;

55.2. pažeidus laidų izoliaciją arba kai jaučiamas charakteringas degančios izoliacijos kvapas, pasirodo dūmai, kilus gaisrui;

55.3. pastebėjus padidėjusį triukšmą ar vibraciją.

**VII. GAISRINĖS SAUGOS REIKALAVIMAI**

41. Vengti veiksmų, sudarančių sąlygas kilti gaisrui.

42. Rūkyti mokykos patalpose ir teritorijoje draudžiama.

43. Pastebėjus darbo metu kompiuterinės technikos, spausdintuvo gedimus, netvarkingus kabelius, elektros kištukinius lizdus, nutraukti darbą ir skubiai pranešti mokyklos direktoriui.

44. Kilus gaisrui nedelsiant išjungti elektros prietaisus iš elektros tinklo, iškviesti ugniagesius pagalbos telefonu 112.

45. Pradėti gesinti gaisrą turimomis priemonėmis, informuoti mokyklos direktorių apie gaisrą.

**VIII. VEIKSMAI AVARINIAIS (YPATINGAIS) ATVEJAIS**

46. Įvykus avarijai (liejasi vanduo per sugedusį vandens uždarymo čiaupą ar vandentiekio vamzdį, jaučiamas dujų kvapas, dingo elektros energija ir kt.) reikia tuoj pat nutraukti darbą, pranešti apie įvykį mokyklos direktoriui.

47. Įvykus nelaimingam atsitikimui, nedelsiant suteikti pirmąją medicinos pagalbą sau ar kitiems nukentėjusiems ir pranešti apie įvykį mokyklos direktoriui.

48. Darbo metu susižeidus nors ir nelabai sunkiai, įvykio negalima nuslėpti, apie jį reikia pranešti mokyklos direktoriui.

49. Kilus gaisrui, reikia iškviesti ugniagesius pagalbos telefonu 112, pranešti mokyklos direktoriui ir gesinti gaisro židinį turimomis priemonėmis.

50. Ištikus nelaimingam atsitikimui pakeliui į darbą arba iš darbo, reikia pačiam ar per kitus asmenis pranešti apie įvykį mokyklos direktoriui ir nurodyti įvykio aplinkybes bei pasekmes.

**IX. VEIKSMAI BAIGUS DARBĄ**

51. Sutvarkyti darbo vietą.

52. Išjungti elektros prietaisus, jei jie neįjungti specialiame režime.

53. Apie visus darbo metu pastebėtus trūkumus informuoti mokyklos direktorių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_